b'\n_START_ARTICLE_\nScuderia Siena\n_START_PARAGRAPH_\nScuderia Siena je nekdanje italijansko dirka\xc5\xa1ko mo\xc5\xa1tvo, ki je nastopalo na dirkah za Veliko nagrado med sezonama 1933 in 1934, ustanovil ga je dirka\xc4\x8d Eugenio Siena. Mo\xc5\xa1tveni dirka\xc4\x8di, Siena, Tazio Nuvolari, Luigi Soffietti, Giovanni Minozzi, Giuseppe Tuffanelli, Raymond Sommer in Alberto dell\xc2\xb4Orto, ki so dirkali z dirkalniki Maserati 8CM in Alfa Romeo Monza, so skupno nastopili na osemindvajsetih dirkah, na katerih so dosegli dve uvrstitvi na stopni\xc4\x8dke. Prvo sta skupaj dosegla Siena in Nuvolari z drugim mestom na dirki Mille Miglia 1934, drugo pa Soffietti s tretjim mestom na dirki za Veliko nagrado Al\xc5\xbeirije 1934 prav na zadnji dirki za mo\xc5\xa1tvo.'